אבודים

ערך זה עוסק בסדרת טלוויזיה אמריקאית. אם התכוונתם למשמעות אחרת, ראו .
| --- | --- |
פתיח הסדרה
פתיח הסדרה
 סוגה:  דרמה המשכית  הרפתקאות  מסתורין  מדע בדיוני  פנטזיה
 יוצרים:  ג'יי ג'יי אברהמס  ג'פרי ליבר  דיימון לינדלוף
 כותבים:  דיימון לינדלוף, אדם הורוביץ, אליזבת' סרנוף, אדוארד קיציס, קארלטון קיוז, בריאן ק. ווהאן 
 בימוי:  ג'יי ג'יי אברהמס, סטיבן ויליאמס, ג'ק בנדר 
 שחקנים:  מת'יו פוקס  אוונג'לין לילי  טרי אוקווין  חורחה גרסיה  ג'וש הולווי  נאבין אנדרוז  דניאל דיי קים  יוג'ין קים  מייקל אמרסון  הנרי איאן קיוזיק  איאן סומרהולדר  אמילי דה רייבין
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  121 
 הפקה
 מפיקים בפועל:  קארלטון קיוז, סטיבן ויליאמס, אדוארד קיציס, אדם הורוביץ, ג'ף פינקנר, בראיין ברק, ג'ק בנדר, אליזבת' סרנוף 
 חברת הפקה:  אולפני ABC  Bad Robot Productions
 הפצה:  Walt Disney Studios Home Entertainment, הולו, דיסני+ 
 אתר צילומים:  אואהו, הוואי הוואי
 טכניקת צילום:  מצלמה יחידה 
 מוזיקה:  מייקל ג'אקינו 
 אורך פרק:  40–48 דקות
 שידור
 רשת שידור:  ABC 
 רשת שידור בישראל:  yes  (2004–2017) HOT  ערוץ 10 (עונה 1)  הטלוויזיה החינוכית הישראלית (פברואר 2017 – אוגוסט 2018)  נטפליקס (אוגוסט 2024)
 תקופת שידור מקורית:  22 בספטמבר 2004 – 23 במאי 2010
 קישורים חיצוניים
 abc.go.com/shows/lost
 דף התוכנית ב-IMDb
 
אֲבוּדִים (באנגלית: Lost) היא סדרת טלוויזיה אמריקאית מסוגות הדרמה המשכית, מתח ומסתורין הכוללת אלמנטים של מדע בדיוני ופנטזיה, ועוקבת אחר סיפורם של ניצולי התרסקות מטוס שנקלעו לאי טרופי מסתורי באוקיינוס השקט. סדרת הטלוויזיה הופקה על ידי אולפני ABC ו-Bad Robot Productions, עלתה לשידור בספטמבר 2004 ונפרסה על פני שש עונות ו-121 פרקים עד למאי 2010. צילומי הסדרה נערכו בהוואי. בשל צוות השחקנים והכותבים הגדול וכן עלויות ההפקה הגבוהות, בעת שידורה הייתה הסדרה אחת מהפקות הטלוויזיה היקרות. הסדרה הופקה ונכתבה על ידי ג'יי ג'יי אברהמס, ג'פרי ליבר, דיימון לינדלוף וקרלטון קיוז, אשר נעזרו בכל פרק בשורה ארוכה של במאים ותסריטאים. בישראל שודרה הסדרה תחילה בערוץ אקסטרה הוט ומאוחר יותר בערוץ HOT3. העונה הראשונה שודרה גם בערוץ 10.
במרכז העלילה עומדים ניצולי ההתרסקות אשר מנסים להתגבר על קשיים ואתגרים שונים על מנת לשרוד במציאות חייהם החדשה. עד מהרה הם מגלים כי האי בו הם שוכנים איננו רגיל ושהוא כולל שפע של מרכיבים מסתוריים לרבות אוכלוסייה ילידית מקומית. לצד קטעי העלילה מציר הזמן העיקרי של הניצולים באי, משולבים גם קטעי פלשבק מחייהם טרם ההתרסקות. החל משלהי העונה השלישית משולבים לצד קטעי הפלשבק גם קטעי פלשפורוורד מחיי הניצולים לאחר יציאתם מהאי, ובהמשך ציר הזמן העיקרי חווה מסע בזמן לשלבים מוקדמים בתולדות האי. בחלקים מאוחרים של הסדרה זוכים להתמקדות גם דמויות שאינם מניצולי ההתרסקות, לרבות אנשים שחיו על האי טרם התרסקות המטוס.
סדרת הטלוויזיה רוויית רמזים, משמעויות נסתרות, תעלומות, מיתולוגיה, מאבקי כוח ומורכבות, ולאורך השנים ריכזה סביבה קהילת מעריצים יוצאת דופן בהיקפה אשר התבטאה באינספור אתרי מעריצים ופרשנויות.[דרוש מקור]
הצלחתה של אבודים נחשבה לחסרת תקדים, ושלוש העונות הראשונות שלה זכו בארצות הברית לשיעורי צפייה ממוצעים של כ-15 מיליון צופים לפרק. בעונות הבאות נרשמה ירידה בשיעורי הרייטינג של הסדרה, אך בדרך כלל היקפי הצפייה בפרקים לא ירדו מ-9 מיליון צופים. אבודים זכתה לשבחים רבים ולשפע של פרסים, לרבות פרסי אמי וגלובוס הזהב. מבקרים מציינים את הסדרה כאחת מסדרות הדרמה הגדולות ביותר בכל הזמנים. לצד שני משחקי מציאות חלופית, הסדרה זכתה גם לעיבוד למשחק מחשב.